في شهر شعبان امورا عظيمة جدا بلغنا اياها رسول الله صلى الله عليه واله وسلم اول امر عظيم يخدم في شهر شعبان ان اعمالنا جميعا بترفع الى الله سبحانه وتعالى
سجل العمل بتاع السنة كلها كل عمل صالحة طاعات عبادات معاصي ذنوب اذنان الملف الثاني علشان يطلع يتعرض على الله سبحانه وتعالى ولما ربنا سبحانه وتعالى بيتعرض عليه هذه الاعمال يبدأ ربنا سبحانه وتعالى يكتب هذا موفق وده غير موفق ده سعيد
على حسب ايه؟ على حسب الاعمال اللي طلعت. علشان كده كان العلماء بيهتموا غاية الاهتمام في شهر شعبان بحث الناس على الزوج. بحث الناس على الاستغفار. بحث الناس بالاعتراف على الاعتراف بقلوب. ليه
ليه؟ لان اكتر شيء بيبيض الصحيفة قبل ما تطلع لربنا سبحانه وتعالى الاستغفار ولذا كان صلى الله عليه وسلم يقول من احب ان تسره صحيفته فليكثر فيها من الاستغفار. اللي عايز الصحيفة
بتاعته لما تتعرض على الله في الدنيا وتتعرض عليه هو في الاخرة لازم يكتر فيها من الاستغفار. وكان صلى الله عليه واله وسلم يقول طوبى لمن وجد في صحيفته استغفارا كثيرا
وكان الحسن البصري رحمه الله رحمة وساعة يقول ان الاستغفار لنور يتلألأ في صحيفة العبد احنا محتاجين الفترة دي فعلا نكتر جدا من الاستغفار. ليه ؟ قبل ما الصحف بتاعتنا تترفع الى الله سبحانه وتعالى تكون الذنوب والمعاصي
بالتوبة والاستغفار كن ربنا محى عنا هذه الذنوب محا عنا هذه المعاصي فتطلع صحيفتنا كويسة فربنا يقول ده يتوفق في رمضان وده الامر العظيم الاول. الامر التاني رمضان هو شهر عفوا شعبان هو شهر المغفرة
من الشهور القليلة قوي اللي ربنا سبحانه وتعالى جعلها محلا للمغفرة. زي رمضان كده سبحان الله وسيدنا النبي صلى الله عليه وسلم يعلمنا في الحديث الصحيح. يقول صلى الله عليه وسلم ان ربكم تبارك وتعالى
ليتنزل الى السماء الدنيا اذا كانت ليلة النصف من شعبان. في ليلة النصف من شعبان ربنا سبحانه وتعالى يتجلى فعباده سبحانه وتعالى فيغفر لكل احد ربنا عز وجل يغفر لكل احد. الا لمشرك او مشاحن
فعلشان كده احنا محتاجين برضه في هذه الايام مع كثرة الاستغفار الاعمال المهمة في شعبان محتاجين ان احنا قلوبنا تكون صافية لبعض بيني وبين بشمهندس حسام زعل شوية. اروح اقول له معلش بقى احنا والله حضراتكم علمتونا كده واحنا صغيرين كده واتعلمنا يمكن واحنا صغيرين كده
احنا داخلين على رمضان ننسى اللي فات بقى. الكلمة الجميلة اللي كانت بتتقال زمان. لان اباءنا واجدادنا تربوا على كده. ليلة النصف من شعبان الله سبحانه وتعالى سيطلع على عباده ليغفر للجميع. بس بشرطين ان تكون موحدا وان قلبك يكون سليم وابيض ونضيف
فاحنا محتاجين برضه فيه بينا وبين حد زعل خد انت مبادرة طيبة ومبادرة حسنة ويا عم حقك علي وما تزعلش وانا غلطان وادي راسك العمل التالت من الاعمال المهمة قوي اللي النبي صلى الله عليه وسلم كان بيلفت نظرنا لها في في شعبان
شعبان جه بين شهرين كبار. رجب شهر من الاشهر الحرم والناس بتبقى حريصة على الاكثار من العمل الصالح في الاشهر الحرم. فيشدوا في العمل الصالح في رجب وبين رمضان شهر معروف بالاعمال الصالحة اللي فيه. فتيجي يعني غالبية الناس تعمل ايه في شعبان؟ تريح
فبيسألوا النبي انت ليه بتصوم كتير في شعبان فقال لهم اصل هذا شهر يغفل عنه الناس. بين رجب ورمضان وخدوا بالكم ان العمل الصالح في الوقت اللي الناس كلها فيه في غفلة بيكون اجره مضاعف عند الله سبحانه وتعالى
فكان صلى الله عليه وسلم يكثر من الصيام في شعبان كان بيكتر اوي من الصيام في شعبان. احنا الجو الحمد لله طيب ولطيف ما فيش فيه حر واليوم مش طويل المغرب الساعة خمسة وشوية. فليه
ما تكترش من الصيام في شعبان السيدة عائشة رضي الله عنها تقول كان النبي صلى الله عليه وسلم يصوم شعبان كله الا يوم او يومين. الصحابة بيقولوا ما رأينا رسول الله صلى
صلى الله عليه وسلم مستكملا صيام شهر قط بعد رمضان الا شعبان. هم دول الشهرين اللي كان النبي اكتر شهرين كان النبي صلى الله عليه وسلم بيصوم في هذه الاشهر. فالصيام في هذا في هذه الاوقات والشهر الكريم ده له اجر عند ربنا عز وجل. العمل الرابع
خلاص احنا اربعة وعشرين يوم ويخش علينا رمضان. كل سنة وانتم طيبين وفي اول ليلة انا همسك لكم السبحة واقطعها شوفوا اهو قطعة السبحة دي فاكرين؟ اه. فاكرين وسبحان الله اتقطعت وعدت والشهر خلص وجرى احنا بنتكلم على رمضان جديد. يعني احنا بنتكلم على رمضان جديد
رمضان ده شهر القرآن واحنا قلوبنا مريحة بقى لها فترة عايزة تفهم القرآن فعلشان كده كان شهر شعبان بيتسمى عند السلف الصحابي والتابعين بيسموه شهر القراء عشان كده انا عايز بقى الاربعة وعشرين يوم الجايين دول اشوف حضراتكم بقى في المسجد معنا على طول
ان شاء الله المسجد ده يتفتح تاني من العصر لحد العشاء. من بكرة بازن الله خلاص الحمد لله. وقت القلق عدى الحمد لله اللهم لك الحمد. المسجد هيرجع يتفتح تاني ان شاء الله
الناس بقى تقعد بقى في المسجد كده بعد العصر تبدأ بقى اعمل لك خاتمة ولا اتنين قبل رمضان وكان سعيد بن جبير رضي الله عنه اذا دخل عليه شهر شعبان كان يقول ايه؟ كان هذا شهر لا تطفأ فيه السرور
فيه السروج. يعني ايه؟ يعني هم زمان كانوا لما ييجوا يناموا وعاملين ايه؟ مقفلين اللمبة اللي زمان كانت لمبة زيت مش بيقفليني فكان بيقول لما كان ييجي عليهم شعبان ما بيقفلوش الانوار. ده دلال على ان هم ايه سهرانين بقى شغالين بقى قراءة قرآن وقيام ليل
الكلام ده. افضل شيء فعلا مقبل به على رمضان ان شاء الله. ان احنا نستعد من دلوقتي بالقرآن والقيام. ليه؟ علشان ان شاء الله قلبنا بفضل الله يبدأ يتحرك كده العربية اللي راكنة بقى لها حداشر شهر
ما تسافرش بها القاهرة على طول. لازم تطلع بها ايه ها؟ مشوارين تلاتة تعمل بها ايه ها؟ تلين. تلين شوية. احنا قلوبنا بقى لي حداشر شهر. فاحنا عايزين نبدأ نلين بقى آآ في في الشهر الجميل اللي احنا فيه ده اللي هو خمسة وعشرين يوم. عايزين نعمل تليين لقلوبنا بقى بالقيام
القرآن والصيام والاستغفار والاجتهاد في الاعمال الصالحة. علشان ان شاء الله لما يخش علينا رمضان تكون قلوبنا ان شاء الله مستعدة. اسأل الله سبحانه وتعالى انه يبلغنا واياكم هذا الشهر الكريم وان نكون فيه من العتقاء من النار. ان شاء الله مجهزين لكم برنامج ان شاء الله في رمضان ان شاء الله جميل ان شاء الله. ربنا يحيينا وندرك هذا
الشهر الكريم باذن الله. هذا وصلى الله على نبينا محمد وعلى اله وصحبه وسلم